Naturaalne puit
Valitud puudest naturaalne materjal, mis on istutatud, kasvatatud ja lõigatud jätkusuutlikult. Iga paneeli puidusüü muster on unikaalne.
Lihtne paigaldada
Tänu punn-soon ühendusele on paneelide paigaldamine lihtne, kiire ning minimaalset tolmu tekitav.
Optimaalne mõõt
Paneelide 600mm laius võimaldab neid vaevata paigaldada standardse sammuga karkassile.
Niiskuskindel
Vineeri spoonikihid on omavahel fikseeritud veekindla liimiga tagades paneelide vastupidavuse niiskusele.
Kerge hooldada
Hooldamiseks lihtsalt puhastada niiske ning seejärel kuiva lapiga. Puhastamisel mitte kasutada abrassiivseid vahendeid.
Tahtsime vahelduseks värvitud seintele ja tapeeditud seintele midagi teist – no näiteks puitu. Aga tavaline voodrilaud polnud päris see. Ja nii tuligi vineerist seinapaneel meie nn kodukontori tuppa ja tumehalliks värvitud seinana esikusse. Minu jaoks annab see sein tuppa soojust ja kindla peale on ta imeline sisustuselement. Ja paigaldada oli ilmselt ka lihtne. Ise ma ei paigaldanud, küll aga abikaasa :) ja mingit nurinat ma küll ei kuulnud. Ettevalmistus oli selline täppistöö aga siis juba klõps ja paigas.
Kasutasin küljeseinas vahaga viimistletud Breeze paneele. Viie aasta jooksul ei ole pidanud neid kordagi hooldama, lihtsalt vahel tõmban kuiva lapiga üle. Sisekujunduses selline ajatu element, mis ei tüüta ruumis ära, on piisavalt diskreetne. Esimestel aastatel avastasin aegajalt uusi mustreid, mis järk- järgult plaadil välja joonistusid. Tulevikus saan seina lihtsalt uuendada, näiteks valida toonitud õli vms viimistlusvahendi.
Me valisime Wild Tile paneelid sellepärast, et kipsi ei soovinud oma kodus enam kasutada ning paneelid tundusid kõige mõistlikum variant. Ikkagi looduslik materjal ja kodu seinas või laes on parem kui värv või tapeet. Paneelide eelis on meie arvates selles, et tegemist on naturaalse puiduga ning see on oluliselt vastupidavam kui kipssein. Paigaldus oli iseenesest lihtne ja kiire, kuid meile sai saatuslikuks karkass, mis oli enne püsti pandud kui paneelid leidsime. Seega kulus meil materjali rohkem, sest karkass oli teise paigutusega. Meie kodus on kokku kaks erinevat paneeli (Storm ja Wave), millel on erinevad viimistlused ja me peame tõdema, et need kõik sobivad omavahel kokku ja loovad terviku.